Lanthùis Brievengat

ù

Lanthùis Brievengat, tambe konosí komo Plantage “Hoop”, ta un eks-kas di plantashi di siglo diesocho na Kòrsou, den zona di Brievengat. E ta lanthùis mas grandi den su tipo na Kòrsou. 

E lanthùis a wòrdu konstruí rònt di 1750. Den pasado e tabata pertenesé na un plantashi ku un tereno di 500 hektar rònt di dje. E tereno tabata wòrdu usá pa tantu agrikultura komo krio di bestia. Kultivonan importante riba e plantashi tabata agave i maishi.

Aktualmente e lanthùis ta un monumento registrá.Landhuis Brievengat riba Curaçao Monuments. Archivá 1 di yüni 2023. Te ku aña 2000, e tabata sede di un museo. For di 2009 pa 2014 el a wòrdu renobá, despues di kual el a bira un sentro di entretenementu ku fasilidatnan di horeca. Landhuis Brievengat gauw weer open, Antilliaans Dagblad (19 di september 2013)

 Historia 
E plantashi a wòrdu konstruí rònt di aña 1750. Poko despues e propiedat a pasa pa Samuel de Casseres, kende a wòrdu sigui pa Daniel Ellis na 1760. For di morto di Ellis te na 1800, no muchu ta konosí tokante e lanthùis grandi. Pero despues ku e isla a keda okupá rònt di aña 1800, e kas di plantashi a pasa pa Johan Heinrich Gravenhorst, un sòldá aleman di Burtscheid. Despues di su morto na 1814, el a keda den man di su kasá Anna Catharina Gravenhorst-Berch. Na su punto kumbre na 1820, sinkuentiocho katibu tabata traha riba e plantashi. Na 1843 esaki a wòrdu bendí na nan yu Jacob Bennebroek Gravenhorst. thumb|180px|left|Entrada pa lanthùis Brievengat Sinembargo na 1847 el a bolbe bende e plantashi ku Cornelis Jz. Sprock pa 8000 florin.Buurtprofiel Brievengat, Ministerio di Desaroyo Sosial, Labor y Bienestar (2011) Sprock tabata doño di e plantashi pa 16 aña, ora na 1863 sklabitut a wòrdu abolí. Seguidamente, katibunan no tabata traha mas riba e tereno, pero trahadónan pagá sí.

Na 1877 e lanthùis a sufri daño dor di un horkan, ku lokalmente tabata wòrdu yamá "Horkan Grandi". E plantashi mes tambe a sufri basta daño i 75% di e bestianan a muri. Despues Sprock a bende e plantashi ku famia Noël.

Ora ku Shell a haña un konseshon pa fèltnan di petroli rònt di Venezuela na 1912 i refineria  Isla a habri riba e isla na 1918, eksplotashon di plantashi mester a para kompletamente. E trahadónan ku a bin traha einan despues di abolishon di sklabitut a muda pa siudat. Bon plaka por a wòrdu gana aki sin importá e temporada. Doñonan a bandoná nan plantashi, lagando e edifisionan dekaí pokopoko.

Na 1929, lanthùis Brievengat a bira propiedat di  CPIM, ku kier a us’é pa saka awa. E edifisio tabata den mal estado i renobashon tabata wòrdu konsiderá muchu karu. E lanthùis mester a wòrdu bashá abou. Sinembargo, esaki a keda prevení ora ku na 1954 a lanta fundashon Monumentenzorg Curaçao ku 100 florin di Prins Bernard Cultuurfonds Karibe i 75.000 florin di Bernard van Leer, kende kier a laga algu atras pa e isla ora e bandon'é. E  lanthùis a wòrdu opsekiá na e fundashon dor di CPIM na 1955, huntu ku kuater hektar di tereno i un suma di 5.000 florin. E fundashon awor tabatin alrededor di 80.000 florin, ainda insufisiente pa e 150.000 florin kalkulá pa restoura e lanthùis. Pero ku un subsidio di teritorio insular di Kòrsou i fondonan di Landsloterij, e restourashon tabata faktibel. E promé piedra a wòrdu poni dia 17 di yüni 1955.

E restourashon, bou di arkitekto Serge Alexeenko, a keda kla na fin di 1956 i e lanthùis por a wòrdu habrí bèk. Un miembro di direktiva di e fundashon a muda komo hürdó den e edifisio.

 Arkitektura 
E edifisio ta un struktura grandi di un piso, situá riba un tereno elevá. E núkleo di e edifisio ta rektangular ku un dak di sia i galerianan integrá dilanti i patras típiko di Kòrsou. Na tur dos banda di e dak tin kuater kamber ku tragalus. E galeria dilanti tin diessinku arko habrí. Den interior tin aperturanan den forma di arko entre e área di núkleo i e galerianan na banda. E kushina ta konektá ku e galeria na e parti patras. Strukturanan adishonal ta e koral, magasina, tanki i fòrnu di kalki.

Dilanti di e edifisio tin un terasa grandi ku meimei un trapi pa subi drenta. Na e skinanan di e terasa tin dos toren kuadrá sólido, konstruí originalmente komo tòrnu di vigilansia i lugá di opservashon, pero tin biaha tambe tabata wòrdu usá pa enkarselá katibunan komo kastigu. Lokalmente nan tabata konosí tambe komo "kas di palomba", òf "nèshi di amor" pa relashonnan klandestino.

Lanthùis Brievengat a wòrdu rekonosí komo monumento pa su balor históriko arkitektóniko i históriko kultural, entre otro pa motibu di su diseño, e detayenan di e fachada i e fòrnu di kalki.

 Mira tambe 
 Lanthùis na Kòrsou

Category:Kòrsou